钦定古今图书集成/明伦汇编/交谊典/第092卷 > 胡大初画帘绪论 > 《远嫌篇》
## 钦定古今图书集成/明伦汇编/交谊典/第092卷 > 胡大初画帘绪论 > 《远嫌篇》

《礼经》曰：“决嫌疑，明是非。”夫我本无有他也，而使人得
以疑似之迹议我，盖已不便于此，况出而为政，将正
己以正人乎？故我未尝私且怠也，而人或以是而疑
我，是必有不公不勤之迹，有以召人之疑。我未尝贪
且滥也，而人或以是而疑我，是必有不廉不正之迹，
有以召人之疑。一事可疑，将无事而不疑之矣；一日
可疑，将无日而不疑之矣。蒙是疑也，我知之尚不可
辨，况人未必肯以是告我，而人之疑我，已自籍籍。积
而传之道路，达之台府，厥害岂浅鲜哉？故君子于嫌
疑是非之间，最当早正其微而力远其迹也。且宾朋
游谒，所不可辞，自令延之书院或别室，于是邑人相
与语曰：“某往来甚密，某款话甚久，情”好必甚相得，利
病可以悉言。凡有诉在官词理甚亏之人，往往辐辏
其门，而请托之路开矣。甚者“卖厅角打笔套甲包我
金若干，当为转达百里。”乙有请，亦若是飞盖驰毂，趋
谒县斋，语话移时，倏然而退，则告甲与乙曰：“已为致
委曲矣，实未尝齿及也。”他日令决其事，必有一胜，则
如约取金，曰：“将以纳之。”琴堂令何辜，而当此名哉？愚
谓纳谒之时，例止当于公厅相见，吏民共睹，自难致
疑，但使礼貌有加，彼自不以我为慢也。且节序宴会，
所不可废。自聚集娼妓，出入宅堂，其间子弟馆客，相
见既密，戏谑宁无？贤者固不为是。然瓜田李下，宁免
相疑？一语乖邪，便辄转播。万口喧籍，动生风波，而非
亵之“谤兴矣。其甚者，多买姬妾，却令妓女之精于乐
艺者教习歌舞，出入无间，笑语无时。岂惟管弦之声，
转彻于街坊，抑亦淫辟之语，浸入于闺阃。情好稠密，
事体叵量。纵能洁身，其他尤有难于防闲检柅者，令
亦何利而为此举哉？”愚谓燕会之时，非得台旨，妓女
不许辙入宅堂。若旬休公暇，欲与寮采士“友会聚，只
为文字清饮，彼当不以我为简也。剖决公事，自有公
理正法，吾亦何心其间。但自知县懈怠，多令吏人纳
案，俟暇隙看阅，或呼吏人入与评议，或令吏人拟撰
判槁，于是或者得以疑其受成吏手矣。”要当于公厅
之侧幕帟一室，遇暇则据胡床披案牍，不必使吏至
前也。收到官钱，自有府库“眼同封闭，吾亦何私。”其间
但自知县过虑，或恐帑吏侵贷，私为钻规，乃令分管
别库，或俾寄留宅堂，于是或者得以疑其那移渔猎
矣。要当谨固壁落，精择司帑，切不可率意移徙，致涉
难明之迹。其他疑似招谤，固亦多端，难以笔舌画述，
但令每处一事，必须昭晰明白，如水清之无滓，如止
水之无波，则彼虽欲点污吹飏，殆有不可得者。若曰
“我此心平正，无愧俯仰足矣。”奚必规规然远嫌辨迹，
求以示人哉。殆恐将来或有悔尤，必自嫌之不远，迹
之不辨，始虽噬脐无及矣。